NaiveNeuron/SloPal huggingface dataset:
K. Tóthová, poslankyňa: (2006-09-06):
A pokiaľ sa diskutuje o odchýlke medzi štatistickými údajmi ministerstva spravodlivosti a Generálnej prokuratúry, myslím, že to treba doriešiť, ale tam nevidím problém. Problém je v jednom, že nám kriminalita narastá. A tu nesúhlasím s pánom poslancom Lipšicom, kde často hovorí, že klesá a že proste sa vylepšuje stav. A nielen narastá, je brutálnejšia. A nielenže je brutálna, kriminalitu nám  páchajú deti. Nemenovaná tlač nemenovaného redaktora poukázala v Košiciach na gangové trestné pôsobenie detí, to si treba všímať, veď je situácia hrozná.
Blaha, Ľuboš, poslanec NR SR (2017-04-07):
Nemyslím si, že to bolo úmyselné, a myslím si, že to pán Burian takto nemyslel, ale dobre. Nadviazal by som naňho. Ja mám obavy, že tu ide o komplexnú stratégiu. A toho sa obávam najviac, pretože tu zrazu nemá záležať na názoroch súdov, prokuratúry, polície, kurátorov a tak ďalej, má záležať na blogu pani poslankyne, sociálnej pracovníčky jednej konkrétnej. A teraz v tejto kauze Čistý deň všetci ostatní, čo nesúhlasia s pani Blahovou, majú byť tí, ktorí legitimizujú znásilňovanie detí. Takáto sa tu vytvorí fikcia, a to nie je jediný príklad. To isté amnestie. Ústavný súd, to sú proste všetko skorumpovaní, zlí ľudia, ktorým netreba veriť, treba veriť iba Celeste Buckingham, lebo podpísala nejakú petíciu, alebo takýmto ľudkom, ktorí sa vyjadrujú, celebritám k amnestiám. A keď náhodou nesúhlasíte, máte iný právny názor, tak ste rovno vrah, spoluvrah Remiáša. Takáto fikcia sa tu vytvára. A to je ďalej kauza loga na ministerstve zahraničných vecí. Nemá záležať na názore NKÚ, na názore úradníkov, na názore všetkých tých, ktorí sa tým odborne zaoberajú. Má zaujímať nás iba názor referentky Hlávkovej a akonáhle máte iný názor, tak ste zlodej. A takéto fikcie sa vytvárajú hádam v každej kauze. Toto je cielená stratégia, kde nakoniec spochybníme všetky autority štátu, všetkých odborníkov a rozhodovať bude facebook, ulica, lebo Matovič naženie do ulíc veľa ľudí, alebo pani Blahová, ktorá na to nemá ale žiadnu legitimitu, alebo pani Jurinová, ktorá je, myslím, študentka alebo absolventka, akej to bola, že Vysoká škola strojní a textilní Liberec. No tak, a teraz táto pani sa ide vyjadrovať k vysoko odbornej veci, ako sa starať o drogovo závislých ľudí. Prepáčte, pri všetkej úcte, majme úctu k štátu, k štátnym autoritám a k odborníkom. Ja mám úctu k takým ľuďom, ktorí sa touto problematikou zaoberajú, a takými ľuďmi nie sú ani pani Blahová, ani pani Jurinová, prepáčte. Ďakujem.
Hort, Milan, podpredseda NR SR (2010-08-11):
Reagovať na faktické poznámky teraz bude pán poslanec Štefanec. Nech sa páči.
Laššáková, Jana, podpredsedníčka NR SR (2014-10-16):
Áno, takže v miestnosti 147 bude zasadnutie ľudskoprávneho výboru. Nech sa páči, pán predseda výboru Šebej.
M. Hort, podpredseda NR SR: (2008-07-01):
Nech sa páči, pán poslanec Lipšic, máte slovo.
Laššáková, Jana, podpredsedníčka NR SR (2015-09-16):
Pán poslanec Hraško, nech sa páči.
Kollár, Boris, predseda NR SR (2022-02-03):
Prosím, prezentujme sa a hlasujeme. (Hlasovanie.) Prítomných 124 poslancov, za 79, proti 17, zdržalo sa 28. Konštatujem, že sme tento návrh schválili. Nasleduje hlasovanie v prvom čítaní o návrhu poslanca Kremského na vydanie zákona, ktorým sa dopĺňa živnostenský zákon a ktorým sa dopĺňa zákon č. 586/2003 Z. z. o advokácii, tlač 872, bod 49 schváleného programu. Spravodajcom je člen ústavnoprávneho výboru poslanec Dominik Drdul. Prosím ho, aby hlasovanie uviedol. [Hlasovanie o návrhu poslanca Národnej rady Slovenskej republiky Petra Kremského na vydanie zákona, ktorým sa dopĺňa zákon č. 455/1991 Zb. o živnostenskom podnikaní (živnostenský zákon) v znení neskorších predpisov a ktorým sa dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 872.]
Nicholsonová, Lucia, podpredsedníčka NR SR (2016-05-19):
Pán poslanec Burian s faktickou, nech sa páči.
Paška, Pavol, predseda NR SR (2013-04-16):
Hlasujeme. (Hlasovanie.) 124 prítomných, 48 bolo za, 75 proti, 1 nehlasoval. Konštatujem, že sme návrh uznesenia neschválili. Ďakujem vám veľmi pekne, dámy a páni. Vyhlasujem 17. schôdzu za skončenú. (Rokovanie 17. schôdze NR SR sa skončilo o 23.57 hodine.)
A. Slafkovský, poslanec: (2001-09-11):
J. Migaš, predseda NR SR: Áno. Prezentujme sa a hlasujme, aby sme uvedený zákon prerokovali aj v druhom čítaní. Hlasujeme. (Hlasovanie.) Prítomných je 124 poslancov, za 65, proti 14, zdržalo sa 44, nehlasoval 1. Konštatujem, že sme tento návrh schválili a budeme pokračovať v rokovaní v druhom čítaní o tomto návrhu. Teraz druhé hlasovanie.
Číž, Miroslav, poslanec NR SR (2011-09-06):
Ďakujem pekne. No, nepochybne tá situácia, v ktorej sa momentálne nachádzame, je, má istý emotívny náboj a mňa sa to chytá. Situáciu, ktorá tu existuje, považujem za tragédiu, pán Pado. Ak pre vás ako človeka, ktorý ste nakoniec mali zodpovedný post, boli ste ministrom vlády Slovenskej republiky. Rok a pol vašej vlády nie je plnohodnotne obsadený post generálneho prokurátora, totálne spochybňovaný predseda Najvyššieho súdu, totálny konflikt vašej ministerky s celou súdnou obcou, ale kompletne. Dokonca v situácii, keď odmietajú rôzne okresné a krajské súdy sa zúčastňovať tých pseudovýberových konaní. Niekoľko podaní na Ústavný súd so všetkým, čo tu je, a navrhované opatrenia, v ktorých sa pokračuje presne v tom istom duchu, ktorý kritizujeme rok a pol, bez elementárnej schopnosti vnímať situáciu a začať robiť normálnu zmysluplnú politiku. To je tragédia. Je súčasťou ďalších tragédií, ktoré tu zažívame v tomto parlamente, pán Pado. Čiže do istej okolnosti aj na tragédie sa dá zvyknúť. Ja si na to zvykám ťažšie a ma to trošku aj emotívne ešte chytá, mňa to mrzí. A jediné, o čo mi išlo, pán Pado, aby sme si začali tieto veci uvedomovať a aby ste konečne začali pociťovať zodpovednosť za správu krajiny a aby ste naozaj niečo urobili v tak dôležitej oblasti, ako je celá sféra súdnictva. A potom aspoň elementárne odborné vedomosti, pán poslanec Pado. Tie inštitúcie, ktoré sú vo vnútri spoločnosti, sú naozaj zložité a treba ich študovať. Bez ich znalostí ani nemá význam o nich rozprávať. Veľmi pekne ďakujem. (Potlesk.)
M. Hort, podpredseda NR SR: (2008-04-03):
Otváram týmto všeobecnú rozpravu. Konštatujem, že do rozpravy som nedostal žiadnu písomnú prihlášku. A preto sa pýtam, kto sa chce prihlásiť do rozpravy ústne. Vidím, že sa hlási pani poslankyňa Mária Sabolová, pán poslanec Viliam Novotný. Končím možnosť prihlásiť sa do rozpravy ústne. A slovo dávam pani poslankyni Márii Sabolovej. Nech sa páči.
Kiššová, Jana, poslankyňa NR SR (2017-05-19):
Ďakujem pekne. Rovnako chcem informovať členov hospodárskeho výboru, že zasadneme o 18.15 hod., teraz, priestor 149, je to 1. poschodie tam, kde sedia európske záležitosti, 18.15, 149. Ďakujem. (Pokračovanie prestávky.) (Po prestávke.)
P. Hrušovský, podpredseda NR SR: (2001-09-17):
P. Tatár, poslanec: Vážený pán predsedajúci, vážený pán minister, dámy a páni, dovoľte mi krátko vystúpiť k vládnemu návrhu zákona o organizovaní trhu s vybranými poľnohospodárskymi výrobkami, tlač 1120. Budú to len poznámky o ekonomických súvislostiach. V rámci u nás organizovaného trhu sa tu transformuje Štátny fond trhovej regulácie na agentúru a pre obe platí to isté, čo poviem, že obe, ak teda aj vznikne takáto agentúra, sú zároveň aj dôvodom problémov na trhu, ktoré ony samy riešia. Nie je to len u nás, je to aj v Európskej únii. Majú výnimku z ochrany trhu, ale bez ohľadu na to si spôsobujú tie dôvody samy. Jednoducho je to netrhové opatrenie, ktorého sa budeme musieť skôr či neskôr zbaviť. Mohli by sme povedať, pre tých, ktorí si myslia, že to je dobré opatrenie, že nie je to dobré opatrenie. Nebudem uvádzať všetky ekonomické dôvody, ktorých je nespočetne veľa, a skúsenosti a doklady a štatistiky z celého sveta. Jednoducho je to tak, že keď majú potraviny reálnu cenu a nie sú dotované, platené z iných zdrojov, tak celkový náklad na potraviny pre spotrebiteľov je nižší ako tak, keď sa odoberá z daní ľudí alebo z poplatkov ľudí a cez intervenčné kroky sa tie peniaze potom presúvajú do obmedzeného trhu. Ten princíp je veľmi jednoduchý. Jednoducho, ak niekde ja ako štátny orgán alebo centrálny orgán, alebo poverený monopolný orgán, ktorý mám túto právomoc, dám peniaze, musím ich niekde vziať, a keď ich aj nezoberiem inde na potravinovom trhu alebo agropotravinovom trhu, tak ich musím zobrať v nejakom inom segmente trhu a jednoducho o tieto peniaze sú možnosti racionálneho investovania v tej-ktorej krajine a aj v prípade Európskej únie aj v celej Európskej únii obmedzené. To sú aj dôvody, prečo Európska únia krok za krokom prehodnocuje svoju agrárnu politiku. Samozrejme, chápem, že to nie je možné urobiť veľmi rýchlo, ale je nutné to urobiť najrýchlejšie, ako sa to dá. Druhý problém, pokiaľ trh nie je transparentný a v rukách dobrovoľných súkromných investorov, ale je v rukách, povedzme, použijeme slovo úradu, úradníkov alebo politikov, no tak vzniká automaticky väčší priestor na subjektívne rozhodovanie, s ktorým sú spojené všetky problémy typu klientelizmu a všetkého, čo s tým súvisí, nech už o tom hovorí, kto chce, čo chce. Posledné dve poznámky. V dôvodovej správe sa uvádza, že regulácia tohto typu je možná silná, stredná alebo slabá, a zároveň sa uvádza, že tento návrh sa skôr prikláňa k nejakej minimalizácii regulácie. Napriek tomu tie formálne znaky umožňujú aj maximálnu mieru regulácie v tých komoditách, ktorých sa to týka. Čiže na záver by som povedal ako zásadný komentár k tomuto návrhu zákona, a teda nie k jeho zmyslu, že sa transformuje Štátny fond na agentúru. Vyjadrím sa potom aj v druhom čítaní k detailom, prípadne aj v priebehu rokovania vo výboroch. Zásadný komentár je ten, že pokiaľ sa nezmení prístup a filozofia, a nie je to ani vo vládnom programe a ani to nie je veľmi v spoločenskej objednávke, čo je chyba a všetci na to ekonomicky doplácame, tak sa bude udržovať naďalej dnešný zlý stav. Je to vlastne pozitívna spätná väzba, začarovaný kruh. Ďakujem pekne.
V. Veteška, podpredseda NR SR: (2005-01-18):
Do rozpravy? Nech sa páči. O slovo požiadal podpredseda vlády a minister hospodárstva pán Rusko. Nech sa páči, v súlade s rokovacím poriadkom, máte v rozprave prednosť. P. Rusko, podpredseda vlády a minister hospodárstva SR: Ja len veľmi krátko. Vážený pán predseda, vážený pán podpredseda a predsedajúci, vážené pani poslankyne, vážení páni poslanci, určite budem reagovať, zodpovedne som aj počúval, aj si písal poznámky, takže bude čas na to, aby sme si povedali aj iný pohľad na vec, nielen ten váš. Ale chcem upokojiť pána poslanca Jarjabka, aby sa neznervózňoval. Je to nezmysel, lož, nepodložené ničím, nikdy žiadna televízia, aj pán Cuper môže pokojne spávať, sa tam neplánovala, neplánuje. A nemám informácie, že v budúcnosti by sa mala vyskytovať v priestoroch divadla inak ako so svojimi štábmi. Takže túto falošnú tézu ako mnohé ďalšie nemusíte rozvíjať, pretože to nie je pravda. Základ, na ktorom to budujete, je od základu zlý a nepostavíte na tom nič viac, než len domnienky, ktoré nie sú pravdivé, pán poslanec. Ďakujem.
Blanár, Juraj, podpredseda NR SR (2022-05-05):
Teraz udeľujem slovo pánovi spravodajcovi za gestorský výbor pre sociálne veci Jánovi Richterovi, aby predniesol spravodajskú informáciu. Prihlásenie do rozpravy pán navrhovateľ eviduje. Nech sa páči, pán spravodajca.
Laššáková, Jana, podpredsedníčka NR SR (2014-12-12):
Pán poslanec Mikuš.
Pellegrini, Peter, predseda NR SR (2015-12-01):
Zjednali sme nápravu, takže máte to k dispozícii, môžete pokračovať v rozprave.
Drábiková, Lucia, poslankyňa NR SR (2022-02-02):
Ďakujem. Pán predsedajúci, dajte, prosím, hlasovať o tom, že Národná rada zvolila za člena Dozornej rady Sociálnej poisťovne zástupcu navrhnutého reprezentatívnymi združeniami zamestnávateľov Ľudovíta Pausa na 5-ročné funkčné obdobie, ktoré začne plynúť od 11. februára 2022.
P. Hrušovský, podpredseda NR SR: (2001-11-07):
(Hlasovanie.) Prítomných je 105 poslancov, za návrh 105. Uvedené body zo spoločnej správy sme schválili. Ďalší návrh. E. Dolník, poslankyňa: Ďalej hlasujeme podľa návrhu pani Rusnákovej o bode 13, ktorá navrhovala neschváliť tento bod.
Hrnčiar, Andrej, podpredseda NR SR (2017-06-21):
Dve faktické poznámky na vystúpenie pána poslanca. Nech sa páči, pani poslankyňa Verešová.
Krajčí, Marek, poslanec NR SR (2017-11-28):
Ďakujem pekne. Žiadam, aby bol z programu Národnej rady Slovenskej republiky vyradený bod č. 19. Je to vládny návrh zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 707). Ako odôvodnenie uvádzam, do zákona bolo dnes na výbore pre zdravotníctvo pozmeňovacím návrhom premietnutých niekoľko závažných zmien, ktoré závažným spôsobom menia charakter zdravotníctva. Uvedené zmeny si žiadajú širokú diskusiu odbornej verejnosti a mali byť prejsť štandardným mimorezortným pripomienkovým konaním. Ďakujem pekne.
Petráš, Vladislav, poslanec NR SR (2014-10-29):
Ďakujem. Mňa len mrzí, že pán kolega Zajac používa niektoré údaje v slovenských korunách, a to len za tým účelom, aby zvýšil dramatičnosť svojho vystúpenia a dopadov na štátny rozpočet. Keby bol korektný, tak by priznal, že odpisovanie áut sa nedotkne normálnych podnikateľov. Dotkne sa to len tých podnikateľov, ktorí generujú stratu, vo väčšine prípadov úmyselne, že sú jednoúčelovo založené eseročky tak, aby si mohol podnikateľ alebo jeho manželka odpísať DPH-čku a dávať do nákladov PHM. Takže v tomto bolo by potrebné, keby ste aj to svoje vystúpenie skorigovali. A čo sa týka tých odpisov budov, takisto je tam, ak by sme zase mali korektní, že predlžujeme dobu odpisovania na dvojnásobok, čiže ak má niekto odpísanú budovu už 10 rokov a má odpisovať ešte 10 rokov, nebude odpisovať ďalších 30, ale bude odpisovať 20 rokov. Čiže tá doba, ktorá mu zostáva odpísať, tú zdvojnásobíme. Ďakujem.
Marcinková, Vladimíra, poslankyňa NR SR (2023-02-16):
Chcem poprosiť členov európskeho výboru (ruch v sále a zaznievanie gongu), aby prišli o 12.00 hod. na výbor. A... (Ruch v sále.) Ale nerozporuje sa to s rokovacím poriadkom, lebo tam nemáme žiadne hlasovanie, ide o informáciu k švédskemu predsedníctvu. (Reakcie z pléna.) Overovali sme to s organizačným. O. K. Tak budeme vás ďalej informovať.
P. Hrušovský, predseda NR SR: (2003-09-24):
Prosím teraz pani poslankyňu Edit Bauer ako poverenú spravodajkyňu výboru pre sociálne veci a bývanie, aby z poverenia gestorského výboru informovala Národnú radu o výsledku prerokúvania návrhu zákona vo výboroch, ako aj o stanovisku a odporúčaní gestorského výboru o spôsobe hlasovania k prerokúvanému vládnemu návrhu zákona. Pani poslankyňa, máte slovo.
Grendel, Gábor, podpredseda NR SR (2021-12-08):
V rozprave ešte skôr ako pán poslanec Mazurek vystúpi pán navrhovateľ. Nech sa páči.
Fico, Robert, podpredseda NR SR (2010-10-19):
Ďakujem pekne. Vážené dámy a páni, keďže po krátkej konzultácii s pánom poslancom Čaplovičom som zistil, že jeho vystúpenie presahuje podstatne viac ako 15 minút, budeme pokračovať zajtra v rozprave. Prerušujem rokovanie Národnej rady. Pokračujeme ráno o 9.00 hod. Pekný večer. (Prerušenie rokovania o 18.43 hodine.)
Dostál, Ondrej, poslanec NR SR (2021-05-28):
Pán poslanec Viskupič, myslím, že je dobre, že si sa vrátil aj k tomu včerajšku, a k tomu, že vďaka tvojmu rozhodnutiu rokoval výbor pre financie a rozpočet dnes, normálne, ráno v pokojnej atmosfére, a aj to, že si spomenul, že keď sa včera zišiel ústavnoprávny výbor, nebol uznášaniaschopný, čo teda zrejme niektorí kolegovia celkom nepochopili, ale teda pri všetkej úcte k ústavnoprávnemu výboru, ústavnoprávny výbor o tom návrhu mal rokovať nie preto, že, že by to nejako súviselo s navyšovaním kapitol v oblasti spravodlivosti, ale, ale z dôvodu, že je, do ústavnoprávneho výboru idú všetky návrhy zákonov a ústavnoprávny výbor sa pozerá na návrhy zákonov z hľadiska ústavného, legislatívneho a naozaj v tomto návrhu určite nie je žiadny problém z hľadiska legislatívnotechnického alebo z hľadiska jeho súladu s ústavou, tak skutočnosť, že sa nezišiel a nevyjadril k tomuto návrhu zákona ústavnoprávny výbor, rozhodne nie je taký problém, ako keby iba formálne mal prejsť výborom pre financie a rozpočet návrh na zmenu rozpočtu vo výške viac ako 3 mld., 3 mld. eur. Je dobré, že si pripomenul aj to, že SaS nemá problém s navyšovaním výdavkov, ktoré súvisia s COVID-om, ktoré, ktoré majú zafinancovať tie opatrenia, ktoré už boli realizované alebo majú byť realizované na základe schválených opatrení, a treba to opakovať dookola a dookola, lebo niektorí majú problém si to zapamätať a dookola nás obviňujú z toho, že ani s tým nesúhlasíme. A nakoniec je veľmi dobré, že si povedal, že dnešné deficity sú zajtrajšie dane, lebo je to presne tak. Sú veci, ktoré je vidieť a ktoré nie je vidieť, a treba pripomínať všetkým, že takto to je. (Ruch v sále a zaznievanie gongu.)
Zmajkovičová, Renáta, podpredsedníčka NR SR (2012-10-30):
Pán poslanec Matovič.
Pellegrini, Peter, predseda NR SR (2015-10-30):
Poprosím, aby ste nediskutovali navzájom.
Pellegrini, Peter, poslanec NR SR (2022-05-05):
Ďakujem veľmi pekne všetkým kolegom za konštruktívne faktické poznámky. A dovoľte, aby som sa zastavil teda pri pánovi poslancovi Kazdovi z SaS, pretože mi tu niečo hovoril, že či mne záleží, alebo nezáleží na bezpečnosti občanov SR. Pán poslanec, ja vám chcem povedať a uistiť vás, že práve mne záleží na energetickej bezpečnosti Slovenska, na potravinovej bezpečnosti Slovenska, na domácej bezpečnosti občanov Slovenskej republiky, na sociálnej bezpečnosti ľudí, ktorí tu žijú. Na tých mi extrémne záleží. Pýtam sa, prečo ste sa nedotkli alebo nevyjadrili k tej časti môjho príhovoru, kde som povedal, že na marihuanu si tu nájdete čas tri dni diskutovať, na psov na reťazi štyri dni diskutovať, to vás baví, ale keď sa má jednať o seniorov, o pracujúcich, tak tu nikto z vás nesedí. K tomu ste sa mali vyjadriť. Tam by ma zaujímal váš názor. Ale čo by som od vás mohol čakať, keď vy a váš sused, ktorý tam ešte donedávna sedel, saskársky, pán poslanec Dostál urobil všetko preto, aby sme o extrémne rýchlej a mimoriadnej valorizácii o zvyšovaní dôchodkov ani nemohli rokovať na Národnej rade Slovenskej republiky, lebo že údajne nedošlo k šesťmesačnej lehote. Zato o marihuane sme týždeň na to mohli rokovať po dvoch mesiacoch. Je to hanba. Na toto ste mali odpovedať. Na toto ste mohli odpovedať aj občanom Slovenskej republiky čo vy v SaS-ke vlastne máte za priority, či drogy, alebo seniorov a pracujúcich. A k tomu, čo tam vykrikoval pán poslanec, ako sa volá, Šefčík, že je slizký had alebo niečo. Viete, to bude hovoriť ten, ktorý určite pod prezidentkin status napísal, ako strašne mu je smutno, že niekto vulgárne nadáva ústavnej činiteľke. Samozrejme, aj mne to je smutno a hlboko to odsudzujem a potom následne on a ešte, ak je pravda, že je gymnaziálny učiteľ, no hanba za takých učiteľov, ktorí tu vykrikujú po ostatných ľuďoch, že sú slizkí hadi. To je hanba a je to vizitka presne, akí ľudia a akí zvrátení ľudia sedia v OĽANO.
V. Veteška, podpredseda NR SR: (2005-06-30):
A teraz prosím predsedu výboru pre ľudské práva, národnosti a postavenie žien pána poslanca Lászlóa Nagya, aby podal informáciu o výsledku prerokovania správy vo výbore.
Kažimír, Peter, podpredseda vlády a minister financií SR (2015-03-13):
Ďakujem veľmi pekne, pán predsedajúci, za slovo. Prajem všetkým príjemný dobrý deň. Zámerom predloženého návrhu novely zákona je v prvom rade odbúranie legislatívnych bariér brániacich uvádzaniu nových finančných produktov; ide napríklad o obmedzenie pri vydávaní investičných certifikátov, kde doteraz platila právna úprava, že ich môžu vydávať len banky, a predmetným návrhom sa toto vydávanie rozširuje aj na obchodníkov s cennými papiermi. V ďalšom sa snažíme o zavedenie úplného členského princípu poskytovania služieb centrálneho depozitára cenných papierov s cieľom znížiť náklady a zvýšiť celkovú efektívnosť služieb. Tento návrh je spojený aj so vznikom nového depozitára a v neposlednom rade sa snažíme aj o štandardizáciu režimu finančných zábezpek, kde by sa zjednodušený režim vzniku záložných práv, použitia zálohu započítania a výkonu záložného práva podľa smernice Európskeho parlamentu a Rady zo 6. júna 2002 o dohodách o finančných zárukách mohol rozšíriť aj na ďalšie protistrany, nakoľko v súčasnosti je Slovenská republika jediným členským štátom, ktorý neumožňuje uplatniť tento režim pre protistrany finančných inštitúcií z korporátnej sféry. Toľko na úvod. Ďakujem.
Žiga, Peter, podpredseda NR SR (2023-11-28):
S ďalšou faktickou pani poslankyňa Mesterová.
Svoboda, Zdenko, poslanec NR SR (2023-11-14):
Sľubujem. (Potlesk.)
Figeľ, Ján, podpredseda NR SR (2014-06-27):
Ďakujem pekne. Teraz dávam slovo spravodajkyni, ktorá bola určená navrhnutým gestorským výborom pre sociálne veci, pani poslankyni Viere Šedivcovej.
Grendel, Gábor, podpredseda NR SR (2021-06-16):
S reakciou na faktické poznámky pán poslanec Marek Šefčík.
B. Bugár, podpredseda NR SR: (2006-02-03):
Pán poslanec Jarjabek, nech sa páči.
Pčolinský, Peter, podpredseda NR SR (2023-06-22):
Ďakujem. Ďalšiu otázku položil poslanec Peter Vons, ktorý sa nachádza v sále. Otázka znie: „Vážený pán predseda vlády SR, v programovom vyhlásení vlády ste si dali za cieľ pokračovať v reforme verejnej správy. Mohli by ste predstaviť návrh úpravy rozdelenia kompetencií, optimalizáciu štruktúry oboch zložiek verejnej správy (štátna správa a územná samospráva) a jej vzťahov, vrátane zmeny financovania územnej samosprávy?" Nech sa páči, pán premiér.
Glváč, Martin, podpredseda NR SR (2017-09-07):
O vystúpenie požiadala pani navrhovateľka, nech sa páči.
M. Číž, podpredseda NR SR: (2007-12-06):
(Hlasovanie.) Prítomných 137 poslancov, za návrh 57 poslancov, proti 68 poslancov, zdržalo sa 12 poslancov. Konštatujem, že tento návrh sme neschválili.
B. Bugár, podpredseda NR SR: (2003-11-05):
Otváram rozpravu k tomuto bodu programu. Do rozpravy sa hlásia ďalší traja páni poslanci a ešte jedna pani poslankyňa. Takže končím možnosť sa prihlásiť do rozpravy ústne. Nech sa páči, vystúpi ako prvý pán spravodajca a potom pán poslanec Hamarčák, pán poslanec Miklušičák, pán poslanec Baška a pani poslankyňa Mušková. Nech sa páči, pán spravodajca, máte slovo. R. Hamerlik, poslanec: Ďakujem pekne, pán predsedajúci. Takže predkladám pozmeňujúci návrh k tomuto vládnemu návrhu zákona. Po prvé, v čl. I, 1. bode v § 5 ods. 3 písm. b) sa za slovo „stále“ dopĺňajú slová „alebo dočasné“. Po druhé, v čl. I, 1. bode v § 5 ods. 5 sa dopĺňa ďalšie písmeno s) v znení: „vedie register združení účastníkov pozemkových  úprav, ktoré vznikajú na ustanovujúcich zhromaždeniach účastníkov pozemkových úprav“. Ďalej, po tretie, v čl. I, 3. bode v § 34 ods. 11 sa slovo „nájom“ nahrádza slovami „zmluvu o výpožičke“. A po štvrté, v čl. I, 3. bode v § 34 odsek 12 znie: „Nehnuteľnosti podľa odsekov 9 a 10 prevedie pozemkový fond zmluvou o prevode vlastníctva do vlastníctva obce alebo ich dá do užívania zmluvou o výpožičke osobám podľa odseku 11 na základe právoplatného územného rozhodnutia o umiestnení stavby. V zmluve o prevode pozemku alebo v zmluve o výpožičke pozemkov sa dohodne, že pozemkový fond má právo odstúpiť od zmluvy, ak rozhodnutie o umiestnení stavby stratí platnosť alebo ak dôjde k jeho zmene a v dôsledku nej stavba prestane plniť dohodnutý účel verejnoprospešnej stavby alebo nájomného domu. Inak je zmluva neplatná. Nadobúdateľ a vypožičiavateľ je povinný od dňa účinnosti zmluvy strpieť, aby pozemkový fond kontroloval dohodnutý účel stavby.“ Pán predsedajúci, toľko. Ďakujem.
Kollár, Boris, predseda NR SR (2023-05-10):
Prosím, prezentujme sa a hlasujeme, výbory. (Hlasovanie.) Prítomných 141 poslancov, za 137, 1 proti, 3 sa zdržali. Konštatujem, že sme tento návrh schválili. Teraz pristúp... prosím spravodajcu z výboru pre hospodárske záležitosti poslanca Petra Libu, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 60/2018 Z. z. o technickej normalizácii. Je to tlač 1551, bod 48 schváleného programu. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 60/2018 Z. z. o technickej normalizácii v znení neskorších predpisov , tlač 1551.)
P. Paška, predseda NR SR: (2008-09-09):
Teraz poprosím pána podpredsedu vlády, aby v druhom a treťom čítaní uviedol návrh na vyslovenie súhlasu Národnej rady Slovenskej republiky s pristúpením Slovenskej republiky k Zmluve o európskom informačnom systéme vozidiel a vodičských preukazov (EUCARIS) . Je to tlač 699. Správa výborov je ako tlač 699a. Nech sa páči, pán podpredseda.
Ledecký, Vladimír, poslanec NR SR (2023-03-14):
V prvom rade sa mi nepáči, že pozmeňujúci návrh sa dáva bez konzultácie s navrhovateľmi a na poslednú chvíľu v takom poloutajenom režime. Nie je tam priestor na to alebo nie je priestor na to si ho preštudovať a odkonzultovať to s odborníkmi, čo sa v ňom nachádza. K tomuto zákonu sa má vytvoriť vykonávací predpis, kde sa vlastne vytvára ten priestor, aby, aby boli, aby to robili odborníci z ministerstva a aby ten návrh bol možné podrobiť diskusii a pripomienkam a následne, samozrejme, predpokladám, že tie pripomienky aj zapracovať, pokiaľ budú objektívne. Váš pozmeňujúci návrh ste podali v takom režime, kde tá diskusia a to pripomienkovanie nebolo možné alebo nie je možné, lebo sa má hlasovať o niekoľko hodín. Mám pocit z celej tejto diskusie, že hľadáme cesty, ako sa to nedá. Celá komunikácia je o tom, že nie je to uskutočniteľné. A z toho mi vyplýva len jedna vec, že súčasný stav, ktorý je, vám asi vyhovuje a ste s ním spokojní. Ďakujem.
Žiga, Peter, podpredseda NR SR (2024-06-26):
Na vaše vystúpenie desať faktických poznámok. Pán Dostál.
P. Paška, predseda NR SR: (2010-03-04):
(Hlasovanie.) 133 prítomných, 117 za, 9 proti, 7 sa zdržalo. Návrh sme schválili.
Mičovský, Ján, poslanec NR SR (2022-06-28):
Nie, nie, nie. Ja to len hovorím, že je tu... (Prerušenie vystúpenia predsedajúcim.)
Baška, Jaroslav, poslanec NR SR (2017-09-08):
Ja som si neuvedomil, že mám len desať minút a preto chcem dopovedať aspoň v týchto dvoch minútach to, čo hovoril aj pán poslanec Štarchoň. Práve to som chcel ešte povedať, že vystúpil tam aj Ivan Šramko, predseda Rady pre rozpočtovú zodpovednosť, ktorý tiež povedal, áno, súhlasím s tým, povedal, že nesúhlasí teraz s nejakou touto novelou tejto ústavy alebo s uvoľnením tejto dlhovej brzdy. Hovoril aj o tom, že v tých rokoch 2020-2025, že pri vyrovnanom rozpočte by bol priestor na investíciu vo výške asi 16 mld. eur. Ale ja mám takú otázku, že kto si tiež stavia, stavia dom z výplaty? Pokiaľ jak nemá svoje zdroje nejaké našetrené, nezoberie si hypotéku, nepoužije cudzie zdroje, tak ten dom z vlastnej výplaty asi nepostaví, nepostaví nikdy. Čo sa týka tej kontroly, tak bola tam aj komunikácia, že vytvoriť nejaký nový výbor Národnej rady pre rozpočtovú zodpovednosť a kľudne mohlo by byť to pomerné zastúpenie aj trojpätinové, trojpätinovou väčšinou, aby sa schvaľovali vlastne tieto veci, tieto výnimky a samozrejme hovoril aj to, že Rada pre rozpočtovú zodpovednosť by mohla napríklad predkladať stanoviská k návrhu rozpočtu Slovenskej republiky práve tu do Národnej rady Slovenskej republiky. Čiže toto som chcel ešte povedať, čo sa týka, čo sa týka tej kontroly. Ďakujem.
Figeľ, Ján, podpredseda NR SR (2015-02-03):
Na vystúpenie pána poslanca Simona jedna faktická poznámka. Nech sa páči, Martin Fecko.
P. Paška, predseda NR SR: (2007-09-18):
(Hlasovanie.) 137 prítomných, 56 za, 34 proti, 43 sa zdržalo, 4 nehlasovali. Konštatujem, že ani tento návrh zákona sme nepostúpili do druhého čítania. A teraz pani poslankyňa Monika Gibalová uvedie hlasovanie o návrhu poslankyne Národnej rady Slovenskej republiky Márie Sabolovej   na   vydanie   zákona, ktorým   sa    mení a dopĺňa zákon č. 274/2007 Z. z. o príplatku k dôchodku politickým väzňom. Je to tlač 392. Nech sa páči.
Paška, Pavol, predseda NR SR (2013-12-18):
(Hlasovanie.) 127 prítomných, 26 za, 47 proti, 53 sa zdržalo, 1 nehlasoval. Nebudeme pokračovať v rokovaní o tomto návrhu. Pán poslanec Zajac uvedie v prvom čítaní hlasovanie o návrhu pána poslanca Kaníka na vydanie zákona č. 372 o priestupkoch, je to tlač 796. [Hlasovanie o návrhu poslanca Národnej rady Slovenskej republiky Ľudovíta Kaníka na vydanie zákona, ktorým sa mení a dopĺňa zákon č. 372/1990 Zb. o priestupkoch v znení neskorších predpisov a zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov , tlač 796.]
Matovič, Igor, poslanec NR SR (2015-11-27):
Keďže tu bolo niečo vyslovené, tak na vysvetlenie, my sme Štefana Kuffu, nášho kolegu z klubu, na ktorý už vyše pol roka nechodí, pozvali ako členovia klubu k nám na klub, aby prišiel vysvetliť, čo sa vlastne stalo. (Prerušenie vystúpenia predsedajúcou.)
B. Bugár, podpredseda NR SR: (2004-09-24):
Poďme ďalej. Teraz otváram možnosť sa prihlásiť ústne do rozpravy. Pýtam sa, kto sa hlási ústne do rozpravy? Končím možnosť sa prihlásiť ústne do rozpravy. Sedem poslancov a poslankýň sa prihlásilo ústne do rozpravy. Prvá je pani poslankyňa Tóthová. Nech sa páči, máte slovo. Potom pán poslanec Minárik, Miššík, Farkas Pál, Číž, Cuper a pán poslanec Cabaj. Nech sa páči, pani poslankyňa, parketa je vaša.
Laurenčík, Milan, podpredseda NR SR (2020-05-14):
Vážené panie poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili dovčera do 12.00 hod. šesť otázok na predsedu vlády a deväť otázok na členov vlády. Overovatelia schôdze vyžrebovali poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Prosím predsedu vlády pána Igora Matoviča, aby oznámil, kto z členov vlády bude odpovedať na otázky za neprítomných členov vlády. Pán premiér, máte slovo.
Mazurek, Milan, poslanec NR SR (2022-06-24):
Pán Šíbl, ja som veľmi smutný, že ste nepristúpili k tejto rozprave normálne, konštruktívne, ale sedem z desiatich minút ste venovali zdôrazňovaniu, aký ste odborník, ako nikto ničomu nerozumie, a že vy chcete viesť nejakú debatu. No sedem minút rozprávať o tom, že chcete viesť debatu, namiesto toho ste tým sedem minút tú debatu mohli viesť, hovoriť tu nezmysly, že vy chcete robiť súťaže o tom, kto je jednoduchý poslanec a podobne. Zbytočne míňate čas, keď ste všetci čakali, čo vlastne poviete na obhajobu pána Budaja, na obhajobu tých problémov, obhajovanie toho, že on je v spisoch ŠtB, to nie je môj problém a nemá spoločné nič s mojím vekom, to si viete nájsť kdekoľvek aj vy, to, že odtiaľ zmizli tie dokumenty o jeho osobe, to je tiež veľmi podozrivé, ale s tým sa musí vysporiadať svedomie pána Budaja. Ja toto som tu povedal ako perličku k väčšiemu popisu, čo je vlastne pán Budaj za osobu, a prečo si ja osobne nemyslím, že by mal byť na tejto pozícii. Som rád, že aj vy, aj ďalší koaliční poslanci na rozdiel možno s výnimkou fakt nejakej pani Kozelovej, ktorá je úplne mimo reality, ste priznali, medvede sú premnožené, nie je mysliteľné, aby ich toľko bolo na slovenskom území, ale to, po čom volajú obyvatelia v dotknutých regiónoch, to, po čom volajú opoziční poslanci, a to, kvôli čomu je táto schôdza, ste zase priznačili, že sa to riešiť nebude, tu a tam nejaký zásahový tím snáď možno niekde usmrtí nejakú jednu problematickú medvedicu. Problém ale je, že k tej regulácii dôjde vraj, až keď príde nejaké sčítanie, ktoré bude vraj v septembri, ktorý hu... odborníci sa vyjadrili, že nie je dobré a neposkytne relevantné údaje, takže k zmysluplnej regulácii nepríde a tá druhá strana nie je vypočutá. Tá nie je vypočutá. A ja nepotrebujem špecifické, špeciálne vzdelanie na to, aby som si vypočul odborníkov. Vypočul som si aj poslanca Filipa Kuffu, ktorý tomu rozumie a je v tomto vzdelaný, a vy ste sa k tomu nevyjadrili, že tie údaje nebudú relevantné. A čo potom? Zase majú tí ľudia čakať, zase sa budú na toto pozerať?
Žitňanská, Lucia, ministerka spravodlivosti SR (2011-10-19):
Ďakujem pekne, pán predsedajúci. Vážené dámy, vážení páni, Národnej rade predkladám vládny návrh zákona, ktorým sa mení a dopĺňa zákon č. 136/2001 Z. z. o ochrane hospodárskej súťaže a o zmene o doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov. Predovšetkým ide o zmeny v oblasti koncentrácie podnikateľov, kde sa navrhuje upraviť nový spôsob kritérií určujúcich, či takáto koncentrácia podlieha kontrole úradu. Podľa navrhovaného znenia obrat v Slovenskej republike bude musieť dosiahnuť nadobúdaná spoločnosť. Dôjde tak k eliminácii povinného oznamovania koncentrácií, kde nadobúdaná spoločnosť doteraz spĺňala len kritérium celosvetového celkového obratu, pričom na území Slovenskej republiky jej účasť na hospodárskej súťaži bola minimálna. Zníži sa tým počet povinne oznamovaných koncentrácií o skupinu koncentrácií, kde potenciálne nehrozí narušenie hospodárskej súťaže. Pozitívny efekt to vyvolá na strane podnikateľov, nakoľko dôjde k redukcii nákladov spôsobených povinnosťou oznamovať doteraz aj takýto typ koncentrácií. Navrhuje sa ďalej nový, tzv. dvojfázový proces posudzovania koncentrácií. V jeho prvej fáze, ktorá je vymedzená lehotou 25 pracovných dní, budú vydávané rozhodnutia spravidla v zjednodušenej forme. A pôjde o prípady koncentrácie, ktoré nebudú vecne alebo procesne komplikované. V prípade tých závažnejších koncentrácií ich posudzovanie prejde do druhej fázy, ktorá je časovo obmedzená na 90 pracovných dní. Významnou zmenou je zavedenie nového testu pre posudzovanie koncentrácií, ktorý nahrádza doterajší tzv. test dominancie. Dôvodom toho je hlavne skutočnosť, že významné prekážky efektívnej hospodárskej súťaže môžu byť spôsobené nielen vytvorením alebo posilnením dominantného postavenia podnikateľa na relevantnom trhu, ale aj koncentráciou na oligopolných trhoch, čo súčasná právna úprava nepokrýva. Navrhuje sa tiež vypustenie povinnosti pre podnikateľa zaplatiť penále vo výške 0,1 % z dlžnej sumy za každý deň omeškania splatením pokuty, keďže prax ukazuje, že tento nástroj sa v praxi neosvedčil a prinášal aplikačné problémy. Pán predsedajúci, poprosím o prerokovanie návrhu zákona. Ďakujem.
Vaňová, Jarmila, poslankyňa NR SR (2022-11-08):
Pán predseda, dajte hlasovať o návrhu zákona ako o celku s odporúčaním gestorského výboru schváliť.
Bugár, Béla, podpredseda NR SR (2011-02-11):
Na vystúpenie pána poslanca Vážneho s faktickými poznámkami štyria. Končím možnosť sa prihlásiť s faktickými. Pán poslanec Přidal, nech sa páči, máte slovo.
Číž, Miroslav, podpredseda NR SR (2015-10-30):
Pán poslanec Brocka.
Figeľ, Ján, podpredseda NR SR (2014-05-16):
Na vystúpenie pána poslanca Cicoňa je jedna faktická. Nech sa páči, Alojz Hlina.
Grendel, Gábor, podpredseda NR SR (2021-11-24):
Pán poslanec Martin Fecko.
Šutaj Eštok, Matúš, poslanec NR SR (2020-11-27):
Pán predsedajúci, prosím, aby ste dali hlasovať o tom, že Národná rada prerokuje návrh zákona v druhom čítaní.
Kyselica, Lukáš, poslanec NR SR (2022-06-16):
Ďakujem veľmi pekne, pán predsedajúci. Pán minister, páni poslanci, poslankyne, mám tu jeden pozmeňujúci návrh kratučký. Ide o to... ide o to, že máme tu tri kategórie: S, P a CIT. Máme to najzákladnejšie S, sú dve výnimky. Čiže toto S dostane automaticky osoba, ktorá získala vzdelanie v študijnom odbore v oblasti bezpečnostných služieb a zároveň vykonávala najmenej prax, najmenej päťročnú bezpečnostnú prax v ozbrojených bezpečnostných zboroch. Dopĺňame tam ďalšiu výnimku. Ide o to, že ide o osobu s 15-ročnou praxou príslušníka ozbrojeného bezpečnostného zboru, ktorá je dostatočným predpokladom na dosiahnutie praktických zručností pre výkon fyzickej ochrany a pátrania v zmysle oprávnení a povinností vyplývajúcich z odbornej spôsobilosti typu S, keďže každý takýto príslušník musí priebežne počas trvania služobného pomeru absolvovať špecializovanú prípravu pozostávajúcu z previerok telesnej, služobnej, streleckej prípravy, použitia donucovacích prostriedkov a tak ďalej. Takže prečítam v krátkosti ten pozmeňujúci a doplňujúci návrh poslancov Národnej rady Slovenskej republiky Lukáša Kyselicu, Jany Majorovej Garstkovej a Marcela Mihalika k vládnemu návrhu zákona, ktorým sa mení a dopĺňa zákon č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) v znení neskorších predpisov (tlač 974). Vládny návrh zákona, ktorým sa mení a dopĺňa zákon č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) v znení neskorších predpisov sa dopĺňa takto: V čl. I sa za bod 7 vkladá nový bod 8, ktorý znie: „8. V § 19 ods. 3 písm. b) sa na konci pripájajú tieto slová: „ak bola príslušníkom ozbrojeného bezpečnostného zboru najmenej 15 rokov“.“ Ostatné body sa primerane prečíslujú. Nový bod nadobudne účinnosť 1. augusta 2022, čo sa premietne do ustanovenia o účinnosti v čl. II. Ďakujem, skončil som.
Laurenčík, Milan, podpredseda NR SR (2020-07-14):
Prezentujme sa a hlasujme. (Hlasovanie.) Prítomných 138, za 114, proti 2, zdržalo sa 22, hlasovali všetci. Konštatujem, že tento návrh sme schválili. Pokračujeme hlasovaním v prvom čítaní o návrhu skupiny poslancov na vydanie zákona, ktorým sa mení zákon č. 30/2019 Z. z. o hazardných hrách, tlač 152, bod 14 schváleného programu. Spravodajcom je člen výboru pre financie a rozpočet poslanec Juraj Gyimesi. Prosím ho, aby uviedol hlasovanie. (Ruch v sále.) (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 30/2019 Z. z. o hazardných hrách a o zmene a doplnení niektorých zákonov v znení zákona č. 221/2019 Z. z. a ktorým sa menia niektoré zákony , tlač 152.)
Danko, Andrej, predseda NR SR (2020-02-21):
Ďakujem. V rozprave je prihlásený poslanec Galko, následne pán poslanec Rajtár. Pán Galko stráca poradie, pán poslanec... (Reakcia z pléna.) No dá sa, pán Rajtár, práve som vás chcel vyzvať, aby ste neboli potom zlý. (Reakcia z pléna.) Ale kým prídete k pultu, ja si dovolím a dovoľte mi jednu výnimku, aj keď som predsedajúci, len nemám možnosť, keďže pán Klus sa neúčastní schôdze, možno len krátke vyjadrenie k tejto téme. Môžem? A požiadať slovo ako predseda Národnej rady, ak mi dáte všeobecný súhlas na takúto výnimočnú situáciu. (Súhlasná reakcia rečníka a pléna.) Ja poviem len jednu vec, pán poslanec Ivan, ja sa s vami úplne stotožňujem, vy ste vyrátali, Slovensko potrebuje 1 100 kilometrov diaľničnej siete, dobudovania všetkých vecí, takej akútnej na to, aby sme spojili západ, východ, sever, juh a mali spojené Košice, je 270 kilometrov. Presne ste vyrátali, že by to bolo 80 rokov, niečo cez 80 rokov. A, pán Janckulík, aj vy máte pravdu, chýba 3 mil. A nie je to smiešne, že Národná diaľničná spoločnosť nemá úverovú linku na takéto projekty? Preto vám stále hovorím o veľkej pôžičke a o veľkom dofinancovaní Národnej diaľničnej spoločnosti, pretože ona má dneska ročne k dispozícii 400 mil. euro, z toho 80 dá na kosenie, na maľovanie, na trávu, viete, ako to vyzerá, a keď neurobíme veľký tresk, že si Slovensko nezoberie 8 mld., za ktoré dobuduje aspoň tých 270 kilometrov a Národná diaľničná spoločnosť bude mať úverovú linku na nakreslenia, doprojektovanie všetkých úsekov, ktoré potrebujeme, tak sa to nikdy nedostavá, ani deti našich detí nedožijú diaľnic. Tento návrh mal za cieľ jednu vec, vystreliť doslova z Aurory, aby si ľudia uvedomili, že toto je kvapka v mori. Povedali ste o bohatom susedovi a susedke. Áno, je to absolútna pravda. Prečo by mala žena doplácať na diaľničnú sieť alebo ktokoľvek, keď nie je dobudovaná? 70 mil. znie strašne. Ale 70 mil. je kvapka v mori, nestačí to reálne ani na 1,5 km novej diaľnice. Ak sa tu neurobí úplne systémová zmena, ak sa tu nezoberie úverová linka pre Národnú diaľničnú spoločnosť, nikdy diaľnice nebudú. Ani za 27 rokov pri tomtom tempe nebude základná sieť, takže berte to, prosím, len ako prínos pre ľudí, ktorí stoja v zápchach, týka sa to len fyzických osôb a živnostníkov a áut do 3,5 tony, vôbec to nemalo za cieľ Národnej diaľničnej spoločnosti ublížiť, opak je pravdou, Národná diaľničná spoločnosť potrebuje ročne aspoň 1,5 mld., aby sa konečne pohla, aby ste aspoň do 7 rokov alebo do 9 mali víziu – aj ja –, že diaľnice budú. Toto pochopte. Ďakujem aj za tú výnimku, ktorú ste mi udelili. Pán poslanec Rajtár, nech sa páči.
Grendel, Gábor, podpredseda NR SR (2023-06-21):
Pán poslanec Peter Vons.
Hlina, Alojz, poslanec NR SR (2023-12-14):
Ďakujem pekne, tak už to dokončím do tej dvanástej. A, pán predseda, dávam procedurálny návrh, aby, teda opäť trošku modifikujem a dopredu uvediem, tá poznámka toho platu bola nemiestna. Ja ani za ten plat nie som ochotný zo seba robiť... A viete, ja viem, že sú niektorí ľudia za ten plat ochotní ísť kolenačky do Levoče, ja nie, hej? A to vám chcem povedať, že si vyžadujem a žiadam, aby som mal podmienky na výkon svojho mandátu. Dobre? Ďakujem pekne. A to je procedurálny návrh.
Hrušovský, Pavol, podpredseda NR SR (2010-10-13):
Pani poslankyňa Vaľová.
Bugár, Béla, podpredseda NR SR (2019-06-25):
Na vystúpenie pani poslankyne s faktickými štyria. Pán poslanec Mihál.
Danko, Andrej, predseda NR SR (2016-09-23):
Poprosím o kľud v sále. Nech sa páči, pán poslanec.
Kresák, Peter, poslanec NR SR (2017-02-01):
Ďakujem pekne, pán predseda Národnej rady. Dámy a páni, dovoľte, aby som konštatoval ako poverený spravodajca, že v rámci druhého čítania k uvedenému návrhu zákona nevystúpil nikto. Pristúpme preto k hlasovaniu o pozmeňujúcich a doplňujúcich návrhoch zo spoločnej správy. Spoločnú správu máte k dispozícii. Gestorský výbor odporúča hlasovať spoločne o bodoch 1 až 8 tejto spoločnej správy s odporúčaním schváliť.
M. Damborská, poslankyňa: (2009-06-03):
Okrem iného si myslím, že by sa mala dôkladne začať zaujímať a skúmať život slovenskej menšiny v Maďarsku. Mala by sa zaoberať príčinami jej rozsiahlej decimácie. Mala by začať sa dožadovať takého postavenia statusu a výhod, akými disponuje maďarská menšina na Slovensku, dožadovať sa toho u maďarskej vlády, u samospráv. Následne vyregulovať postavenia maďarskej menšiny na Slovensku recipročne k postaveniu slovenskej menšiny v Maďarsku. Pred tým spustiť intenzívne sťažnosti a ponosovanie sa v Európskom parlamente, tak ako to robí maďarská menšina. Nahradiť štýl komunikácie slovenských predstaviteľov z obrannej agresivity a prispôsobiť ho maďarským praktikám, neustále s chladnou hlavou a s ukrivdeným hlasom poukazovať na maďarské nehoráznosti, útlak slovenského národa a podobne, ale sa to musí diať veľmi intenzívne a systematicky. Chytať sa aj tých najabsurdnejších maličkostí, ktoré pôsobia smiešne. Treba tiež vytvárať stále dojem, že chceme oveľa viac, ako je možno dať. Tieto krivdy so súbežným a pofňukaným tónom pravidelne predostierať v Európskom parlamente a takto sa hájiť, vážení. Ďakujem.
Klus, Martin, poslanec NR SR (2017-10-10):
Ďakujem za slovo. Ja budem veľmi stručný. Chcem sa len poďakovať pánovi poslancovi Dostálovi, že zosumarizoval to, o čom nám tu už niekoľkokrát hovoril. A takisto ďakujem pánovi prezidentovi, že vecne a jasne poukázal na problémy spočívajúce v tomto zákone. A o to viac ma mrzí, že sa stáva útokom poslancov vládnej koalície, pretože aj o tom by mala byť Národná rada, aby sme si hlavu štátu na tomto mieste trošku viacej ctili.
Hrnčiar, Andrej, podpredseda NR SR (2018-02-07):
Pani poslankyňa Nehézová.
V. Novotný, poslanec: (2010-03-02):
K pánovi poslancovi Zelníkovi najprv len veľmi krátko. Ty sám veľmi dobre vieš, že tá vakcína, ktorú kúpila aj Česká republika, Pandemrix, mala registráciu, centrálnu európsku registráciu EMEA 29. septembra. Vieš to rovnako ako ja, takže aspoň týchto faktov sa držme. Panenza, ktorú kúpilo a Správa štátnych hmotných rezerv získala registráciu ŠÚKL-u 10. decembra, to je fakt, o tom sa zbytočne budeme sporiť. Dámy a páni, ale keď počúvam túto rozpravu pána poslanca Zvonára, pána poslanca Valockého, mám taký pocit, že jediný, ktorý sa tu chce očkovať, som ja. Áno, a potom naozaj tomu nerozumiem, prečo ste nezaujali takéto zásadné stanovisko, keď vláda kupovala tieto vakcíny? Teraz som naozaj zmätený. Dámy a páni, môžete sa na mňa hnevať, môžete ma škandalizovať. Ak 30. novembra máme na Slovensku bezmála 400 chorých, prvé smrteľné prípady, ktoré komplikujú základné ochorenie, pri ktorých sa komplikovalo základné ochorenie, a kričím, že tu nie sú vakcíny, ktoré jediné môžu chrániť ľudí, robím svoju prácu. Dneska vyzývam verejnosť, aby sa dala očkovať, aby nepočúvala „lachachajov“ typu Fico, Valocký, ktorí hovoria, že očkovať sa netreba. Tak načo ste tie vakcíny kúpili?! Len pre biznis?! Nie preto, aby sa s tým verejnosť očkovala? Akým príkladom idete ľuďom, keď ich vyzývate, že vlastne ani sa netreba a oni prišli do nemocnice a však zdravotníkov netreba očkovať, lebo tí totižto prichádzajú do kontaktu s najväčším počtom chorých pacientov, čiže tých je najdôležitejšie zaočkovať. O čom tu hovoríme? Vlastne ja som jediný, ktorý chcem, aby sa očkovalo, a kritizujem, že to robíte tak neskoro a tak pomaly a tak komplikovane a ešte aby ste z toho urobili kšeft.
Žiga, Peter, podpredseda NR SR (2023-11-23):
259. Pán Grendel, nepredpokladám, že toto bol procedurálny návrh. Poprosím, pán poslanec Krúpa, za klub SaS, nech sa páči.
Bugár, Béla, podpredseda NR SR (2018-03-14):
Ďakujem. Otváram všeobecnú rozpravu. Ako prvý do všeobecnej rozpravy sa hlási pán navrhovateľ. Pýtam sa, kto sa ešte hlási do rozpravy? Poslanec Drobný, Kotleba. Končím možnosť sa prihlásiť do rozpravy. Takže nech sa páči, pán poslanec Mazurek, máte slovo.
Pellegrini, Peter, predseda NR SR (2014-11-27):
Vážené panie poslankyne, vážení páni poslanci, pýtam sa, či každý poslanec využil svoje právo hlasovať. Pán poslanec Osuský, idete ešte hlasovať? Keďže zdá sa, že každý poslanec využil svoje právo hlasovať, vyhlasujem tajné hlasovanie za skončené. Vzhľadom na to, aby sme využívali čas efektívne, navrhujem, aby sme počas toho, kým skrutátori spočítajú výsledky volieb, pokračovali rokovaním v skrátenom legislatívnom konaní v druhom čítaní o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení. Takže budeme pokračovať v rozprave. Do rozpravy je prihlásený pán poslanec Hlina. Poprosím pána spravodajcu, aby zaujal svoje miesto. Zároveň prosím pána ministra zdravotníctva ako navrhovateľa, aby prišiel do sály, zaujal miesto navrhovateľa, a potom môžeme pokračovať v rozprave. Pán poslanec, nech sa páči, máte slovo. (Pokračovanie v rokovaní v rozprave o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 595/2003 Z. z. o dani z príjmov v znení neskorších predpisov , tlač 1319.)